Berlingtonas (Vermontas)

Berlingtonas () – miestas Jungtinių Amerikos Valstijų šiaurės rytuose, Vermonto šiaurvakarinėje dalyje, į rytus nuo Šampleino ežero ir Adirondako kalnų masyvo ir į vakarus nuo Žaliųjų kalnų. Didžiausias Vermonto valstijos miestas. Čitendeno apygardos administracinis centras. 2020 m. JAV gyventojų surašymo duomenimis, mieste gyveno 44 743 gyventojai.Burlington city, Vermont. www.census.gov. Nuoroda tikrinta 2023-12-23. Yra tarptautinis oro uostas, universitetas, koledžas, muziejus. Miestas verčiasi orlaivių ginklų, betono gaminių, maitinimo paslaugų įrangos, snieglenčių, plastikinių vienagijų siūlų, klevų sirupo gamybos pramonėmis bei turizmu.

 Istorija 
Į gyvenvietę žmonės pradėjo keltis 1773 m., atidarius lentpjūvę ir pradėjus laivų statybos verslą. Berlingtonas buvo karinė bazė. 1865 m. suteiktos miesto teisės. Nuo XX a. vidurio pradėta vystyti paslaugų pramonė, turizmas.Burlington, Vermont. www.britannica.com. Nuoroda tikrinta 2023-12-23.

 Gyventojai 
2021 m. duomenimis, mieste gyveno 83,8 % baltųjų, 4,59 % azijiečių, 4,25 % afroamerikiečių, 3,41 % mišrios rasės, 0,11 % kitų rasių, 0,04 % indėnų ir 3,84 % lotynoamerikiečių kilmės gyventojų.Burlington, VT. datausa.io. Nuoroda tikrinta 2023-12-23.

 Miestų partnerystė 
Su aštuoniais miestais Berlingtonas yra užmezgęs oficialius partnerystės ryšius:Sister cities . www.burlingtonvt.gov en. Nuoroda tikrinta 2023-12-23.
  – Aradas, Izraelis
  – Berlingtonas, Kanada
  – Betliejus, Palestina
  – Honfleras, Prancūzija
  – Mos Pointas, Misisipė, Jungtinės Amerikos Valstijos
  – Nišinomija, Japonija
  – Puerto Kabesasas, Nikaragva
  – Jaroslavlis, Rusija

 Šaltiniai 

Kategorija:Vermonto miestai